หน้ามีอาการลอกแห้งแดงคันตรงหว่างคิ้ว+รอบบริเวณใต้ปากลอกขุย+คันข้างจมูก+หน้าตรงอื่นแห้งลอกนิดๆ หน้าใช้แค่โฟมใช้มา7-8เดือน ครีนซิ่งใช้มา2เดือนกว่า(ใช้แล้วแสบเปือกตานิดๆไม่มาก ครีนซิ่งไม่มีแอกอฮอล์ น้ำหอม) ใช้ยาแก้เชื้อราไม่หาย คืออาการแพ้อะไรครับ
สวัสดีค่ะ อาการหน้าลอกดังกล่าวมาอาจเกิดจากโรคเซบเดิม (Seborrheic Dermatitis) หรือเซบเดิร์ม ซึ่งเป็นการอักเสบเรื้อรังของผิวหนังที่พบได้บ่อย ผื่นผิวหนังอักเสบจากการแพ้สารสัมผัส ผื่นภูมิแพ้ หรือเชื้อราที่ใบหน้าเบื้องต้นแนะนำให้หลีกเลี่ยงสารที่สงสัยว่าจะแพ้ก่อน ใช้น้ำเปล่าหรือน้ำสบู่อ่อนๆที่ไม่มีน้ำหอมหรือสารกันเสียเพื่อใช้ล้างหน้าถ้าตุ่มลุกลามเป็นมาก มีอาการปวดแสบ ปวดร้อน แดง คันมาก ควรพบแพทย์ผิวหนังเพื่อให้ได้การวินิจฉัยที่แน่นอนก่อน การรักษาขึ้นกับโรคที่เป็นค่ะ ถ้าเป็นโรคกลุ่มผื่นแพ้ผิวหนังจะใช้ยาสเตียรอยด์ทาบางๆเฉพาะที่ร่วมกับหลีกเลี่ยงสิ่งที่แพ้ ถ้าเป็นกลุ่มโรคติดเชื้อจะต้องได้รับยาฆ่าเชื้อที่ตรงกับโรคนั้นๆ